**Vastavalt nimekirjale 15.07.2025 nr 6-1/52-9**

**Arumetsa külas Suure-Venesilla kinnistu detailplaneeringu algatamine, lähteseisukohtade kinnitamine, keskkonnamõju strateegilise hindamise algatamata jätmine**

Häädemeeste Vallavolikogu algatas 22.05.2025 otsusega nr 21 Arumetsa külas Suure-Venesilla kinnistu (katastritunnus 21301:004:0078, registriosa 2308506, sihtotstarve maatulundusmaa 100%) detailplaneeringu, mille eesmärk on maa sihtotstarbe muutmine tootmismaaks ja päikeseelektrijaama rajamine. Taotluses märgitud üldplaneeringu muutmise põhjenduseks on märgitud järgmist: „Kinnistule plaanitakse rajada 1300 kW päikesepark Leca Eesti OÜ tarbeks ja park rajatakse tervele kinnistule“. Planeeringuala suurus on 49547 m².

KSH jäeti algatamata elluviimisel ja rajatiste sihipärase kasutamisega seonduvat olulist keskkonnamõju. Keskkonnamõju strateegilise hindamise läbiviimine ei ole vajalik järgnevatel põhjustel:

1. DP realiseerimisega ei saa hetkel teadaoleva info põhjal eeldada tegevusi, millega kaasneks keskkonnaseisundi olulist kahjustumist, näiteks negatiivset mõju kaitsmata põhjaveega piirkonna hüdrogeoloogilistele tingimustele ja veerežiimile. Puudub piiriülene mõju;

2. lähtudes planeeringuala ja selle lähiümbruse keskkonnatingimustest ja maakasutusest, ei ole ette näha DP realiseerimisel taotluses kavandatud mahus antud asukohas muud olulist negatiivset keskkonnamõju, ohtu inimese tervisele. Õnnetuste esinemine on eeldatavalt minimaalne;

3. DP mõju suurus ja ruumiline ulatus piirneb suures osas kinnistu piiriga;

4. DP-ga kavandatav tegevus ei kahjusta eeldatavalt kultuuripärandit, inimese tervist, heaolu ega vara. Planeeritava tegevusega ei kaasne olemasoleva liikluskoormuse, mürataseme ja õhusaaste olulist suurenemist ning täiendavate ülenormatiivsete saastetasemete esinemist;

5. DP alal ei ole tuvastatud keskkonda saastavaid objekte ega jääkreostust, mistõttu ei ole eeldada olulist pinnase, õhu ja vee reostust, mis seaks piiranguid kavandatavale maakasutusele või majandustegevusele.

Strateegilise planeerimisdokumendi koostamise osapooled:

Koostamise algataja on Häädemeeste Vallavolikogu

Koostamise korraldaja on Häädemeeste Vallavalitsus (registrikood: 77000269)

Koostaja on hankimisel

Kehtestaja on Häädemeeste Vallavolikogu

Strateegilise planeerimisdokumendi koostamise ja KSH algatamata jätmise otsusega on võimalik tutvuda tööpäeviti aadressil Pargi tee 1, Uulu küla.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Häädemeeste Vallavolikogu 22.05.2025 otsus nr 21.

Marie Reinson

planeerimis- ja maanõunik

marie.reinson@haademeeste.ee

tel. 5788 0015